b'\n_START_ARTICLE_\nNabil Fekir\n_START_SECTION_\nSeurajoukkueura\n_START_PARAGRAPH_\nFekir edusti junioritasolla seitsem\xc3\xa4\xc3\xa4 eri seuraa. Olympique Lyonnaisia h\xc3\xa4n edusti vuodet 2005-2007 ja 2011-2013. Elokuussa 2013 Fekir debytoi Lyonin paidassa Ligue 1:ss\xc3\xa4 Evian Thonon Gaillard FC:t\xc3\xa4 vastaan. Avausmaalinsa Ligue 1:ss\xc3\xa4 h\xc3\xa4n iski huhtikuussa 2014 SC Bastiaa vastaan. Ensimm\xc3\xa4isell\xc3\xa4 kaudellaan Ligue 1:ss\xc3\xa4 Fekir teki 11 ottelussa yhden osuman ja pelasi my\xc3\xb6s Eurooppa-liigaa. Kaudella 2014-2015 Fekir nousi yhdeksi Lyonin t\xc3\xa4rkeimmist\xc3\xa4 pelaajista. H\xc3\xa4n teki kauden aikana 34 ottelussa 13 maalia. Tuon maalim\xc3\xa4\xc3\xa4r\xc3\xa4n h\xc3\xa4n ylitti tehty\xc3\xa4\xc3\xa4n 18 maalia kaudella 2017-2018. Kaudella 2016\xe2\x80\x932017 h\xc3\xa4n teki Eurooppa-liigan kahdeksassa ottelussaan nelj\xc3\xa4 maalia Lyonin selviydytty\xc3\xa4 v\xc3\xa4lieriin.\n_START_SECTION_\nMaajoukkueura\n_START_PARAGRAPH_\nFekir pelasi 2014 yhden ottelun Ranskan alle 21-vuotiaiden maajoukkueessa. Ranskan jalkapallomaajoukkueessa h\xc3\xa4n debytoi maaliskuussa 2015 yst\xc3\xa4vyysottelussa Brasiliaa vastaan. Avausmaalinsa h\xc3\xa4n teki saman vuoden kes\xc3\xa4kuussa niin ik\xc3\xa4\xc3\xa4n yst\xc3\xa4vyysottelussa Belgian verkkoon. Ensimm\xc3\xa4isen arvokilpailujen karsintaottelunsa h\xc3\xa4n pelasi MM-karsintaottelussa Bulgariaa vastaan lokakuussa 2016. _NEWLINE_Fekir kuului maailmanmestaruuden voittaneeseen Ranskan joukkueeseen Ven\xc3\xa4j\xc3\xa4n MM-kilpailuissa 2018. H\xc3\xa4n tuli vaihdosta kent\xc3\xa4lle kaikissa muissa otteluissa paitsi v\xc3\xa4lier\xc3\xa4ss\xc3\xa4 Belgiaa vastaan.'